ფრანსის რიშარის საჯარო ლექცია „კოდიკოლოგია და ხელნაწერების შესწავლა ირანისტიკის სამსახურში.“
2018-05-04 16:00 (Asia/Dubai)
4 მაისს, 16:00 საათზე, ილიას სახელმწიფო უნივერსიტეტის S201/202 აუდიტორიაში გ. წერეთლის აღმოსავლეთმცოდნეობის ინსტიტუტის მოწვევით ფრანგი მკვლევარი ფრანსის რიშარი წაიკითხავს საჯარო ლექციას თემაზე: „კოდიკოლოგია და ხელნაწერების შესწავლა ირანისტიკის სამსახურში.“
უამრავი სპარსული ხელნაწერი ინახება სხვადასხვა ბიბლიოთეკაში, მუზეუმებსა და კერძო კოლექციებში. მათი კატალოგიზაციისა და დიგიტალიზაციის პროცესი მეტ-ნაკლებად სრულად მიმდინარეობს. ეს კვლევისთვის დიდ შესაძლებლობებს ქმნის. ამასთან ხელნაწერებში არსებული მასალების, როგორც უნიკალური არტეფაქტების, ხელწერის, პატრონაჟისა და და სკრიპტორიუმის, ბიბლიოთეკების შესწავლა, ყურადღების გამახვილება წიგნებში არსებულ შენიშვნებზე, ე. წ „კოდიკოლოგიის“ ელემენტებია და ისტორიკოსებისთვის მეტად მნიშვნელოვან ინფორმაციას იძლევა.
მომხსენებლის შესახებ
ფრანსის რიშარი 1974-დან 2003 წლამდე იყო სპარსული ხელნაწერების მთავარი მცველი საფრანგეთის ეროვნულ ბიბლიოთეკაში, შემდგომ – ისლამური ხელოვნების დეპარტამენტის დირექტორი ლუვრის მუზეუმში (2003-2006), პარიზის ენებისა და ცივილიზაციების უნივერსალური ბიბლიოთეკის (BULAC) სამეცნიერო დირექტორი და ცენტრალურ აზიაში ფრანგული კვლევითი ინსტიტუტის დირექტორი (2010-2013). მეცნიერი არაერთი წიგნის, ხელნაწერების კატალოგის, სტატიების ავტორია.
ლექციის ენა: ინგლისური
დრო: 4 მაისი, 16.00 საათი
ადგილმდებარეობა: S201/202 აუდიტორია (გ. წერეთლის ქ. №3), ილიას სახელმწიფო უნივერსიტეტი
დასწრება თავისუფალია.

საჯარო ლექცია „გარაჟი – აშენებული დროებითობა “
2018-05-04 18:00
4 მაისს, 18:00 საათზე, ილიას სახელწიფო უნივერსიტეტის E207 აუდიტორიაში პროექტ „სტუდენტ-არქიტექტორთა თბილისის ოლიმპიადის“ ფარგლებში გაიმართება საჯარო ლექცია თემაზე „გარაჟი – აშენებული დროებითობა“.
ლექციას წაიკითხავს ბერლინის ტექნიკური უნივერსიტეტის არქიტექტურის ფაკულტეტის დოქტორანტი, ბარსელონის უნივერსიტეტის მაგისტრი ურბანულ დიზაინში, ”Tbilisi Architecture Biennial 2018”-ის დამფუძნებელი თინათინ გურგენიძე.
ლექციაზე განიხილება ავტოფარეხების ტრანსფორმირებული სივრცეების ნარატივი.
პროექტ „სტუდენტ-არქიტექტორთა თბილისის ოლიმპიადის“ მიზანია, თბილისის ავტოფარეხებისა და მათ მიერ დანაწევრებული საზოგადოებრივი სივრცეების გადააზრება, მათი პოტენციალის აღმოჩენა და განვითარების სცენარების შემუშავება ლოკაციებისა და მოცემულობების გათვალისწინებით.
პროექტში მონაწილე სტუდენტები შეიძენენ გამოცდილებას, რომელიც ითვალისწინებს საზოგადოებრივი სივრცეების ანალიზს და სოციალურ კვლევაზე დაყრდნობით ქალაქში არსებული პრობლემების გამოვლენას, აგრეთვე მოსახლეობასთან მჭიდრო მუშაობით მათი გაუმჯობესების სცენარების შეთავაზებას.
პროექტის დამფინანსებელია ქ. თბილისის მერია და მას ახორციელებენ საქართველოს ტექნიკური უნივერსიტეტის, ილიას სახელმწიფო უნივერსიტეტისა და თბილისის სახელმწიფო სამხატვრო აკადემიის სტუდენტები და “Urban Experiments Group”-ი.
დრო: 4 მაისი, 18 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ბორის ნაიმანის საჯარო ლექცია: „როგორ დავწეროთ სამაგისტრო ნაშრომი“
2018-05-04 20:00
4 მაისს, 20:00 საათზე, ილიას სახელმწიფო უნივერსიტეტის E207 აუდიტორიაში პროფესორი ბორის ნაიმანი (პარიზის ვალ-დე მარნის უნივერსიტეტი) წაიკითხავს საჯარო ლექციას თემაზე: „როგორ დავწეროთ სამაგისტრო ნაშრომი“.
ლექციის მიზანია, დაეხმაროს სტუდენტებს ეკონომიკასა და სოციალურ მეცნიერებებში სამაგისტრო ნაშრომის წერაში. შეხვედრაზე განხილული თემები განსაკუთრებით მნიშვნელოვანი იქნება იმ სტუდენტებისთვის, რომელთაც უკვე დაწყებული აქვთ სამაგისტრო ნაშრომზე მუშაობა.
მომხსენებელი განიხილავს რეკომენდაციებს მეთოდოლოგიასთან, გამოსაყენებელ მონაცემებთან, ლიტერატურასა და სტრუქტურასთან დაკავშირებით.
მომხსნებლის შესახებ
ბორის ნაიმანი პარიზის ვალ-დე მარნის უნივერსიტეტის (Université Paris-Est Créteil Val de Marne – UPEC) ეკონომიკის ფაკულტეტის ეკონომიკის პროფესორი და მკვლევარია. იგი ასევე არის სოციალური და ეკონომიკური კვლევის ცენტრის (პოლონეთი) მეცნიერ-თანამშრომელი და უკვე 20 წელია, აქტიურად თანამშრომლობს ცენტრთან. პირველი.
იგი ლექციებს კითხულობს ისეთ უნივერსიტეტებში, როგორებიცაა: Paris I – პანთეონ სორბონას, HEC, კარლოს მესამის სახელობის მადრიდის, ბელგრადის, სიენას, ვერსალის უნივერსიტეტები (Versailles Saint-Quentin), კიევის აკადემია (Kyiv-Mohyla Academy), ვიეტნამის ეროვნული უნივერსიტეტში და სხვ.
ბორის ნაიმანს აქვს 20-წლიანი პოლიტიკური მრჩევლის კომპეტენცია განვითარებისა და ტრანზიტულ ეკონომიკაში. 1994-2015 წლებში მუშაობდა ევროკავშირისა და სხვა საერთაშორისო სააგენტოების (UNDP, USAID, EUROPEAID, ILO) მიერ დაფინანსებულ პროექტებზე. როგორც პოლიტიკური მრჩეველი მუშაობს შემდეგ საკითხებზე: მართვა და მაკროეკონომიკის ანალიზი უკრაინაში, რუმინეთში, სერბეთში, მონტენეგროში; ასევე ისეთ საჯარო დაწესებულებებათა ეკონომიკურ ანალიზზე, როგორებიცაა საპენსიო ფონდი, ჯანდაცვის ფონდი, დასაქმების სააგენტოები.მისი კვლევები და პოლიტიკის ანალიზი მჭიდროდაა დაკავშირებული ადვოკატად მუშაობის პრაქტიკასთანაც.
სამუშაო ენა: ინგლისური
დრო: 4 მაისი, 20:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ჟან-კრისტოფ სალადენის საჯარო ლექცია: „ჰუმანიზმი და რელიგია – ძმათამკვლელობის ისტორია“
2018-05-05 19:00
5 მაისს, 19:00 საათზე, ილიას სახელმწიფო უნივერსიტეტის A101 აუდიტორიაში ჟან-კრისტოფ სალადენი წაიკითხავს საჯარო ლექციას: „ჰუმანიზმი და რელიგია – ძმათამკვლელობის ისტორია.
კონფერენციის ორგანიზატორები არიან: ასოციაცია „ქართული ფსიქოანალიტიკური სივრცე“ და ფრანგული ასოციაცია Espace Analytique-Association de formation psychanalytique et de recherche freidienne.
ჰუმანიზმის დაბადება XIV საუკუნის იტალიაში აზროვნების ისტორიაში იყო უმნიშვნელოვანესი მოვლენა, რომელსაც მეცნიერი განსაკუთრებული კუთხით განიხილავს: როგორ შესძლეს ჰუმანისტებმა, რომ დასავლური აზროვნება კრიტიკული აზრისათვის ღია გახადეს, ე. ი. გზა გაუხსნეს მეცნიერებას, მიუხედავად კათოლიკური ეკლესიის ძალადობრივი წინააღმდეგობისა? მომხსენებელი წარმოაჩენს, რომ ეს ბრძოლა, რომელიც ჰუმანისტებსა და ეკლესიას შორის ანტიკური კულტურისა და ენის ნიადაგზე მიმდინარეობდა, დღემდე გრძელდება.
მომხსენებლის შესახებ
ჟან-კრისტოფ სალადენი არის სოციალური მეცნიერებების უმაღლესი სკოლის ისტორიის დოქტორი (École des Hautes Études en Sciences sociales), ევროპის ისტორიის სპეციალისტი. იგი ხელმძღვანელობს გამომცემლობა éditions des Belle-ის კოლექციას „ჰუმანისტების სარკე“. სალადენი არაერთი წიგნისა და სტატიის ავტორია:
* ბერძნული ენა და რენესანსი (1999);
* ჰუმანიზმის იდეალური ბიბლიოთეკა (2008);
* დიდი რელიგიები გაუთვიცნობიერებლებისათვის (2016);
* რენესანსის ისტორია (2017).
ლექციის ენა: ფრანგული (თანმიმდევრული ქართული თარგმანით)
დრო: 5 მაისი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

ADS Georgia - შეხვედრა კრეატიულ სააგენტო "Marmelads"-თან
2018-05-07 16:30
ილიაუნის სტუდენტურ საქმეთა დეპარტამენტი მაის-ივნისში განახორციელებს პროექტ “ADS Georgia”-ს მეორე ეტაპს, რომელშიც 6 სააგენტო მიიღებს მონაწილეობას.
ADS Georgia ილიას სახელმწიფო უნივერსიტეტის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ ვინ და როგორ ქმნის მათთვის ცნობილ სარეკლამო კამპანიებს.
7 მაისს გაიმართება პროექტის მეორე ნაწილის პირველი შეხვედრა კრეატიულ სააგენტო Marmelads-თან. სააგენტოს დამფუძნებელი და CEO, გივი მუჯირი და სოციალური მედიის სტრატეგისტი და ჟურნალისტი ნასტასია არაბული:

მიმოიხილავენ ემოციურ მარკეტინგს და შეადარებენ ტრადიციულ მარკეტინგს;
ისაუბრებენ ციფრული სამყაროს სიმარტივესა და მრავალფეროვნებაზე;
განიხილავენ ორმხრივ კომუნიკაციას (მონოლოგი vs დიალოგი);
განიხილავენ “Storytelling”-ს ციფრულ სამყაროში.

დრო: 7 მაისი,16:30-19:00 საათი
ადგილმდებარეობა: E405 (ფორბსის) აუდიტორია
პროექტის შესახებ სისტემატურად რომ მიიღოთ ინფორმაცია და ისარგებლოთ სხვადასხვა თანმდევი ბენეფიტით, დარეგისტრირდით ლინკზე.
მონაწილე სტუდენტები, რომლებიც დაესწრებიან შეხვედრების 70%-ზე მეტს, მიიღებენ სერტიფიკატს, სიმბოლურ საჩუქრებს და უპირატესობა მიენიჭებათ “ADS Georgia”-ს ფარგლებში დაგეგმილ სამომავლო პროექტებში.
მეტი ინფორმაციისთვის:

იხილეთ პროექტის აღწერა: – ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

ოლივიე დუვილის საჯარო ლექციები თემაზე ნარცისიზმი
2018-05-07 18:00
7 და 8 მაისს ერასმუსს+-ის , დიდროს უნივერსიტეტის (საფრანგეთი) და ილიას სახელმწიფო უნივერსიტეტის ორგანიზებით ილიაუნიში ოლივიე დუვილის საჯარო ლექციები გაიმართება თემაზე ნარცისიზმი.
ოლივიე დუვილი არის ფსიქოანალიტიკოსი, ანთროპოლოგი, Paris 10-Nanterre-ისა და Paris 7 Denis-Diderot-ს უნივერსიტეტების პროფესორი, ფსიქიატრიის განვითარების ასოციაციის საპატიო წევრი, ევროპის ფსიქოანალიტიკური ფონდაციის სამეცნიერო კომიტეტის წევრი, საფრანგეთის ანთროპოლოგთა ასოციაციის საპატიო წევრი, 300-ზე მეტი სტატიისა და რამდენიმე წიგნის ავტორი.
დრო: 7 მაისი, 18:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5)
დრო: 8 მაისი, 20:00 საათი
ადგილმდებარეობა: A101 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
სამუშაო ენა: ფრანგული (უზრუნველყოფილი იქნება ქართული თარგმანი)
ლექციებზე დასწრება თავისუფალია.

ღია დისკუსია თემაზე „რას გვაძლევს ევროპა, ნატო და რას გვართმევს რუსეთი“
2018-05-07 19:00
7 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ღია დისკუსია თემაზე „რას გვაძლევს ევროპა, ნატო და რას გვართმევს რუსეთი?“
დისკუსიაში მონაწილეობას მიიღებენ „ფორმულა კრეატივის“ დამფუძნებელი და სერიალის „ჩემი ცოლის დაქალები“ პროდიუსერი ირაკლი საღინაძე, „ფორმულა კრეატივის“ სცენარისტი მიშა მშვილდაძე, „საერთაშორისო გამჭვირვალობა – საქართველოს“ აღმასრულებელი დირექტორი ეკა გიგაური, კოალიცია „ევროატლანტიკური საქართველოსთვის“ საბჭოს წევრი დავით სიხარულიძე და არასამთავრობო ორგანიზაცია „საზოგადოება და ბანკების“ ხელმძღვანელი გიორგი კეპულაძე.
ღონისძიება იმართება „ევროპის დღეები 2018“-ის ფარგლებში და მისი მიზანია კამპანიის „ძალა ევროპაშია“ ცნობადობის ამაღლება სტუდენტებსა და დაინტერესებულ პირებში, რათა შემუშავდეს ერთობლივი გეგმა, როგორ ვებრძოლოთ რუსულ პროპაგანდას და რუსული ნარატივის მატარებელ სტერეოტიპებს.
შეხვედრაზე აუდიტორიას საშუალება მიეცემა, გამომსვლელებს კითხვები დაუსვას და ღია დისკუსიაში ჩაერთოს.
კამპანიის შესახებ
კამპანიის „ძალა ევროპაშია“ მიზანია, ხელი შეუწყოს საზოგადოების ინფორმირებულობის დონის ამაღლებას ევროპულ და ევროატლანტიკურ გაერთიანებებში ინტეგრაციისა და ქვეყნის განვითარებულ სამყაროსთან დაახლოების დადებითი მხარეების შესახებ და უზრუნველყოს საზოგადოების მეტი ჩართულობა დასავლური ღირებულებების სწორად გააზრებისა და პოპულარიზაციის პროცესში.
კამპანია „ძალა ევროპაშია“ პასუხობს ყველა იმ გამოწვევას, რომლებიც საზოგადოების ფართო ფენებში გავრცელებულ მცდარ წარმოდგენებს უკავშირდება. დღეს რუსული პროპაგანდისტული მანქანის მუშაობის შედეგად გავრცელებულია აზრი იმის შესახებ, რომ ევროპული და ევროატლანტიკური ინტეგრაცია ქვეყნის ეროვნულ ინტერესებსა და ტრადიციების შენარჩუნებას ეწინააღმდეგება. სწორედ ამ არასწორი მითების გასაბათილებლად, ასევე დასავლური ინტეგრაციის პროცესის დადებითი შედეგებისა და სარგებლის საჩვენებლად, „საერთაშორისო გამჭვირვალობა – საქართველო“ და კოალიცია „ევროატლანტიკური საქართველოსთვის“, რომელშიც გაერთიანებულია სხვადასხვა მიმართულებისა და პროფილის 24 საზოგადოებრივი ორგანიზაცია, ახორციელებს კამპანიას „ძალა ევროპაშია“.
საბოლოოდ, „ძალა ევროპაშია“ კამპანიის მიზანია, გააერთიანოს ჩვენი ქვეყნის საზოგადოება: სამოქალაქო სექტორი, საჯარო უწყებები, ბიზნესკომპანიები, აქტიური მოქალაქეები და ნებისმიერი მსურველი, ვინც აქტიურად ჩაერთვება კამპანიის მიმდინარეობაში. გააერთიანოს იმისთვის,რომ მთელმა მსოფლიომ, მათ შორის დასავლეთის განვითარებულმა ქვეყნებმა, დაინახონ, რომ საქართველოს არჩევანი უალტერნატივოა და რომ ქართველებისთვის ძალა ევროპაშია!
დრო: 7 მაისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ერიკ ჰერცლერის საჯარო ლექცია „კრეატიული საფრანგეთი: საფრანგეთი ინოვაციის კერა?“
2018-05-07 20:00
7 მაისს, 20:00 საათზე, ილიას სახელწიფო უნივერსიტეტის E304 აუდიტორიაში ვალ-დე მარნის უნივერსიტეტის (საფრანგეთი) თანამშრომელი ერიკ ჰერცლერი წაიკითხავს საჯარო ლექციას თემაზე: „კრეატიული საფრანგეთი: საფრანგეთი ინოვაციის კერა?“
ყველაზე განვითარებული ეკონომიკის მქონე ქვეყნებს, კერძოდ, იაპონიასა და ევროპის ქვეყნებს, ვერ მიუღწევიათ მდგრადი ეკონომიკური ზრდისთვის. ამიტომ საერთო კეთილდღეობისთვის მნიშვნელოვანია გზების ძიება მდგრადი ზრდისთვის ახალი წყაროების მოსაპოვებლად. უკანასკნელ ათწლეულებში ქვეყნები ფიქრობენ (და ასევე ინვესტიციებს დებენ) ცოდნაზე, გაზიარებულ, ციფრულ, მწვანე, ნაცრისფერ, ჭკვიან ეკონომიკაზე… ეს ყველაფერი მოითხოვს ნიჭსა და კრეატიულობას. გლობალიზაცია ტალანტების კონკურსად იქცა. ახალი ლიდერები გახდებიან ქვეყნები მრავალრიცხოვანი მოსახლეობით, ასევე ტექნოლოგიურად განვითარებული სახელმწიფოები, რომლებიც შეძლებენ, შექმნან იმდენად თავისუფალი კრეატიული საზოგადოების მოდელი, რომ ხელი შეუწყოს კრეატიულობის განვითარებას.
როგორ შეიძლება წარსული დაგვეხმაროს მომავლის გაგებაში? რომელია ზრდის ახალი წყაროები? როგორ შეგვიძლია მათი შექმნა? რისთვისაა ისინი სინამდვილეში საჭირო? როგორ პასუხობს საფრანგეთი ამ გამოწვევებს?
მომხსენებლის შესახებ
ერიკ ჰერცლერს დამთავრებული აქვს პარიზის უმაღლესი ნორმალური სკოლა (Ecole Normale Supérieure Cachan) ეკონომიკისა და მენეჯმენტის განხრით, Aix მარსელის უნივერსიტეტი სამართლის განხრით, პარიზის Pantheon-Assas-ის და ლეიდენის უნივერსიტეტები (ნიდერლანდები). ამჟამად პარიზის ვალ-დე მარნის უნივერსიტეტის (Université Paris-Est Créteil) ეკონომიკისა და მენეჯმენტის ფაკულტეტის საერთაშორისო ურთიერთობებისა და მენეჯმენტის ორი სამაგისტრო პროგრამის ხელმძღვანელია მენეჯმენტის ეიფელის სკოლაში (IAE Eiffel). იყო კალიფორნიის უნივერსიტეტის მიწვეული სწავლული და ეკონომიკისა და მენეჯმენტის პროგრამების მიწვეული პროფესორი მსოფლიოს არაერთ უნივერსიტეტში.
ერიკ ჰერცლერს აქვს უმაღლესი განათლების სფეროში მუშაობის 20-წლიანი გამოცდილება, დაინტერესებულია ცვლილებებითა და გლობალიზაციის კროსკულტურული საკითხებით, და აგრეთვე სამართლის, ეკონომიკისა და მენეჯმენტის სწავლების 20-წლიანი გამოცდილება ბრაზილიაში, საველე სამუშაოებისა – ბრაზილიაში, ბელგიასა და კალიფორნიაში. 15 წელზე მეტხანს იყო სტუდენტების მენტორი მცირე და საშუალო საწარმოებში და მსოფლიოს 500 წამყვან კომპანიაში. მისი ინტერესის სფეროებია: უმაღლესი განათლების ბაზარი, რეგიონული ინტეგრაცია, საერთაშორისო მენეჯმენტი, სტრატეგია, კორპორაციული სამართალი და კროსკულტურული საკითხები. მას გამოცემული აქვს მენეჯმენტის პრინციპები 1 და 2 (Pearson Education).
სამუშაო ენა: ინგლისური
დრო: 7 მაისი, 20:00 საათი
ადგილმდებარეობა: E304 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

შევინ აბასოღლუს საჯარო ლექცია „დროისა და კრიზისის მართვა“
2018-05-08 19:00
8 მაისს, 19:00 საათზე, ილიას სახელმწიფო უნივერსიტეტის E316 აუდიტორიაში შევინ აბასოღლუ (რესპუბლიკის უნივერსიტეტი (Cumhuriyet University), თურქეთი) წაიკითხავს საჯარო ლექციას „დროისა და კრიზისის მართვა“.
დროის მართვა
დრო უდიდესი კაპიტალია, რომელიც ადამიანმა უნდა გამოიყენოს პროგრესის მიღწევად. ამ უმნიშვნელოვანესი კაპიტალის შეფასების მეთოდების სწავლება მენეჯერებისა და ახალგაზრდებისთვის არის უმნიშვნელოვანესი გამოწვევა.
დროის მართვის ცნება
ბევრს ჰგონია, რომ ორგანიზაციებისთვის უმთავრესი რესურსი ფულია და ბევრ რამეს სწორედ ის მართავს, თუმცა, დროის არაეფექტურად გამოყენების შემთხვევაში კომპანიის ეფექტურად მართვა წარმოუდგენელია.
დროის მახე

დაგეგმვის ნაკლებობა;
გადადება;
პრიორიტეტთა განსაზღვრის შეუძლებლობა;
ზედმეტი თავდადება საქმისადმი;
ნაჩქარევი გადაწყვეტილებები.

კრიზისის მართვა
კრიზისი უპრეცედენტო და ძნელად გასაგები სიტუაცია, რომელიც წნეხისა და სტრესის ქვეშ აქცევს ორგანიზაციის პერსონალს, სერიოზული საფრთხის წინაშე აყენებს ორგანიზაციის მეპატრონის უმთავრეს მიზნებს, კრიზისის აღმოჩენისა და პრევენციის სისტემას არასაკმარისად ხდის და საჭიროებს სასწრაფო ზომებს მოსაგვარებლად.
მომხსენებლის შესახებ
შევინ აბასოღლუმ დაამთავრა გაზის უნივერსიტეტის ბიზნესის ფაკულტეტი და ATILIMის უნივერსიტეტის მაგისტრატურა. მუშაობდა მასწავლებლის ასისტენტად რესპუბლიკის უნივერსიტეტში. ამჟამად Zara Veysel Dursun-ის გამოყენებითი მეცნიერებების სკოლის საფინანსო, საბანკო და სადაზღვევო საქმის დეპარტამენტის თანამშრომელია.
სამუშაო ენა: ინგლისური
დრო: 8 მაისი, 19:00 საათი
ადგილმდებარეობა: E316 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: „თანამედროვე ქართული ლიტერატურის ენა“
2018-05-08 19:00
8 მაისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი წაიკითხავს საჯარო ლექციას „თანამედროვე ქართული ლიტერატურის ენა“.
მომხსენებელი ისაუბრებს შემდეგ საკითხებზე: ქართული გალაკტიონამდე და მის შემდგომ, პოეზიიდან პროზისკენ (ოთარ ჭილაძე), სლენგი და დიალექტი, აკა მორჩილაძე და დავით კლდიაშვილი, სოციალური ქსელები და ლიტერატურა.
დრო: 8 მაისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ერიკ ჰერცლერის საჯარო ლექცია „კრიპტოვალუტის მომავალი“
2018-05-08 20:00
8 მაისს, 20:00 საათზე, ილიას სახელწიფო უნივერსიტეტის E309 აუდიტორიაში ვალ-დე მარნის უნივერსიტეტის (საფრანგეთი) თანამშრომელი ერიკ ჰერცლერი წაიკითხავს საჯარო ლექციას თემაზე:„კრიპტოვალუტის მომავალი“.
მომხსნებელი ისაუბრებს, საიდან მოდის კრიპტოვალუტა, მის მომავალზე, ასევე მასთან დაკავშირებულ სწრაფი ფინანსური შემოსავლების იმედსა და ისეთი ეკონომიკური სისტემების ზრდის საჭიროებაზე, რომლებიც, როგორც ჩანს, ვერ ამართლებს იმედებს.
მომხსენებლის შესახებ
ერიკ ჰერცლერს დამთავრებული აქვს პარიზის უმაღლესი ნორმალური სკოლა (Ecole Normale Supérieure Cachan) ეკონომიკისა და მენეჯმენტის განხრით, Aix მარსელის უნივერსიტეტი სამართლის განხრით, პარიზის Pantheon-Assas-ის და ლეიდენის უნივერსიტეტები (ნიდერლანდები). ამჟამად პარიზის ვალ-დე მარნის უნივერსიტეტის (Université Paris-Est Créteil) ეკონომიკისა და მენეჯმენტის ფაკულტეტის საერთაშორისო ურთიერთობებისა და მენეჯმენტის ორი სამაგისტრო პროგრამის ხელმძღვანელია მენეჯმენტის ეიფელის სკოლაში (IAE Eiffel). იყო კალიფორნიის უნივერსიტეტის მიწვეული სწავლული და ეკონომიკისა და მენეჯმენტის პროგრამების მიწვეული პროფესორი მსოფლიოს არაერთ უნივერსიტეტში.
ერიკ ჰერცლერს აქვს უმაღლესი განათლების სფეროში მუშაობის 20-წლიანი გამოცდილება, დაინტერესებულია ცვლილებებითა და გლობალიზაციის კროსკულტურული საკითხებით, და აგრეთვე სამართლის, ეკონომიკისა და მენეჯმენტის სწავლების 20-წლიანი გამოცდილება ბრაზილიაში, საველე სამუშაოებისა – ბრაზილიაში, ბელგიასა და კალიფორნიაში. 15 წელზე მეტხანს იყო სტუდენტების მენტორი მცირე და საშუალო საწარმოებში და მსოფლიოს 500 წამყვან კომპანიაში. მისი ინტერესის სფეროებია: უმაღლესი განათლების ბაზარი, რეგიონული ინტეგრაცია, საერთაშორისო მენეჯმენტი, სტრატეგია, კორპორაციული სამართალი და კროსკულტურული საკითხები.
სამუშაო ენა: ინგლისური
დრო: 8 მაისი, 20:00 საათი
ადგილმდებარეობა: E309 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

სამართლის სკოლის სამაგისტრო პროგრამების ღია კარის დღე
2018-05-10 17:00
ილიას სახელმწიფო უნივერსიტეტის სამართლის სკოლა მაგისტრობის კანდიდატებისათვის 2018 წლის 10 მაისს საინფორმაციო შეხვედრას გამართავს. შეხვედრაზე დასასწრებად საჭიროა წინასწარი რეგისტრაცია.
რეგისტრაციისთვის მიჰყევით ბმულს: http://bit.ly/lawschool2018
რა ინფორმაციას მიიღებთ საინფორმაციო შეხვედრაზე?
ილიაუნის სამართლის სკოლის საინფორმაციო შეხვედრაზე თქვენ შეხვდებით სხვადასხვა სამაგისტრო პროგრამის წარმომადგენლებს და მიიღებთ ამომწურავ ინფორმაციას:

რა პროგრამებზე ექნება მიღება 2018 წელს სამართლის სკოლას;
როგორ უნდა დარეგისტრირდეთ ილიაუნის სამაგისტრო პროგრამებზე;
როგორ არჩევს ილიაუნის სამართლის სკოლა მაგისტრობის კანდიდატებს;
რას ისწავლით და ვინ გასწავლით თქვენ მიერ შერჩეულ სამაგისტრო პროგრამებზე;
რომელი გაცვლითი პროგრამებით შეგიძლიათ სარგებლობა სწავლის განმავლობაში.

შეხვედრის ბოლოს გექნებათ საშუალება, დასვათ თქვენთვის საინტერესო შეკითხვები და მიიღოთ ამომწურავი პასუხი კომპეტენტური პირებისაგან.
დრო: 10 მაისი, 17:00 საათი
ადგილი: წიგნის სახლი ლიგამუსი (მის. ჭავჭავაძის N32, ილიას სახელმწიფო უნივერსიტეტი)
დასწრება თავისუფალია.
საკონტაქტო ინფორმაცია
☏ 032 2 22 00 09 (301)
✉ lawfaculty@iliauni.edu.ge

ოლივიე დუვილისა და კატრინ სალადენის საჯარო ლექციები
2018-05-10 18:00
10 მაისს, 18:00 საათზე, ილიას სახელმწიფო უნივერსიტეტის A 101 აუდიტორიაში დენი დიდროსა და ილიას უნივერსიტეტებს შორის არსებული თანამშრომლობის ფარგლებში გაიმართება ოლივიე დუვილისა და კატრინ სალადენის საჯარო ლექციები.
ოლივიე დუვილი წაიკითხავს მოხსენებას თემაზე „პარანოია“.
მომხსენებლის შესახებ
ოლივიე დუვილი არის ფსიქოანალიტიკოსი, ანთროპოლოგი, Paris 10-Nanterre-ისა და Paris 7 Denis-Diderot-ს უნივერსიტეტების პროფესორი, ფსიქიატრიის განვითარების ასოციაციის საპატიო წევრი, ევროპის ფსიქოანალიტიკური ფონდაციის სამეცნიერო კომიტეტის წევრი, საფრანგეთის ანთროპოლოგთა ასოციაციის საპატიო წევრი, 300-ზე მეტი სტატიისა და რამდენიმე წიგნის ავტორი.
კატრინ სალადენი წაიკითხავს მოხსენებას თემაზე „ფრანსუაზ დოლტო-სხეულის არაცნობიერი ხატი“.
მომხსენებლის შესახებ
კატრინ სალადენი არის ფსიქოანალიტიკოსი, პარიზის ფსიქოანალიტიკური ფორმაციისა და ფროიდიანული კვლევის ასოციაციის წევრი (Espace Analytique), რამდენიმე წიგნისა და სტატიის ავტორი, ბავშვთა ფსიქოანალიტიკოსი პედოფსიქიატრიის სექტორში, ასოციაცია „მწვანე სახლის თანადამფუძნებელი (თბილისი 2006 წ.)
დრო: 10 მაისი, 18:00 საათი
ადგილმდებარეობა: A101 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
სამუშაო ენა: ფრანგული (უზრუნველყოფილი იქნება თანმიმდევრული ქართული თარგმანი)
დასწრება თავისუფალია.

გიორგი კეკელიძის რომანის LILOS ANGELES პრეზენტაცია „ლიგამუსში“
2018-05-10 19:00
10 მაისს, 19:00 საათზე, ილიას სახელმწიფო უნივერსიტეტის წიგნის სახლი „ლიგამუსი“ და ბაკურ სულაკაურის გამომცემლობა გეპატიჟებათ გიორგი კეკელიძის რომანის LILOS ANGELES პრეზენტაციაზე.
გრიგოლი და მარიამი გურიის პატარა ქალაქში ცხოვრობენ 90-იან წლებში და ერთ დანგრეულ სკოლაში სწავლობენ. ირგვლივ გაჭირვება, სიკვდილი და უიმედობაა. გრიგოლს უყვარს აჭარიდან გადმოსახლებული მარიამი, მარიამსაც უყვარს ბიჭი…
ორივე გულუბრყვილოდ ოცნებობს მომავალზე, გრიგოლი – მარიამის ცოლად შერთვაზე, მარიამი კი, თავისი აზრით, ლამაზ, ფერად სამყაროზე – ლილოს ბაზრობაზე, რომელიც მისთვის ახალ ცხოვრებაში შესასვლელი კარი უნდა გახდეს.
რომანი LILOS ANGELES გიორგი კეკელიძის ბოლო წიგნია, მას პრეზენტაციაზე ავტორი წარადგენს.
მკითხველი უკვე კარგად იცნობს ქართველ პოეტს, პროზაიკოსსა და ესეისტს, საქართველოს პარლამენტის ეროვნული ბიბლიოთეკის გენერალურ დირექტორს, გიორგი კეკელიძეს. იგი პრემია „საბასა“ და არაერთი სხვა პრემიისა და ჯილდოს ლაურეატია.
დრო: 10 მაისი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: პეტერ ვაისის პიესის „მარატ-სადის“ ქართული თარგმანის პრეზენტაცია
2018-05-10 19:00
10 მაისს, 19:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის ლიტერატურული კლუბის ორგანიზებით გაიმართება პეტერ ვაისის განთქმული პიესის „მარატ-სადის“ ქართული თარგმანის პრეზენტაცია. პიესა თარგმნა ჯემალ ჭელიძემ და გამოსცა ილიას სახელმწიფო უნივერსიტეტის გამომცემლობამ.
წიგნის წარდგინებაში მონაწილეობას მიიღებენ ლაშა ბუღაძე, გიგა ზედანია, გიორგი მაისურაძე და ნინო ფირცხალავა.
წიგნის პრეზენტაციის დასრულების შემდეგ ილიაუნის თეატრის ფოიეში გაიმართება სპექტაკლის „მარატ-სადი“ პრემიერა, რომელიც ახალგაზრდა რეჟისორის, ილიას სახელმწიფო უნივერსიტეტის თეატრალური ხელოვნების პროგრამის დრამის რეჟისურის მიმართულების კურსდამთავრებულის, საბა ასლამაზიშვილის დებიუტია.
სპექტაკლის შესახებ ვრცელი ინფორმაცია იხილეთ აქ.
დრო: 10 მაისი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზირი #32)
დასწრება თავისუფალია.

მაჯდა ტაფრა ვლაჰოვიკის საჯარო ლექცია „ეთიკა/კორპორაციული სოციალური პასუხისმგებლობა (CSR), მარკეტინგი და რეკლამა“
2018-05-10 20:00
10 მაისს, 20:00 საათზე, ილიას სახელმწიფო უნივერსიტეტის E 406 აუდიტორიაში პროფესორი მაჯდა ტაფრა ვლაჰოვიკი (გამოყენებითი მეცნიერებების უნივერსიტეტი, ბალთაზარი, ხორვატია) წაიკითხავს საჯარო ლექციას თემაზე: „ეთიკა/კორპორაციული სოციალური პასუხისმგებლობა (CSR), მარკეტინგი და რეკლამა“.
ლექციის მიზანია მარკეტინგსა და რეკლამასთან დაკავშირებულ ეთიკურ საკითხებზე აქცენტის გაკეთება და ისეთი საკითხების განხილვა, როგორებიცაა მწვანე მარკეტინგი და კავშირი მარკეტინგსა და სოციალურ მედიას შორის, ასევე რა როლი ენიჭება მარკეტინგსა და რეკლამას მომხმარებლებისა და სხვა აქციონერებისთვის; ბიზნესის მიზანი, საერთო ღირებულებები, სოციალური მეწარმეობა და სოციალური ინოვაცია.
ლექცია საშუალებას მოგცემთ, თვალი გადაავლოთ ეკონომიკურ მოძღვრებათა ისტორიას დაწყებულს ადამ სმიტით, მილტონ ფრიდმანითა და მაიკლ პორტერით.
ისეთი საკითხების განხილვამ, როგორებიცაა სოციალური მეწარმეობა, მიკროფინანსები, ადამიანთა უფლებები, შიმშილი და სიღარიბე, უნდა შექმნას სხვადასხვა შეხედულება კორპორაციების როლზე და აქციონერთა საჭიროებების დაკმაყოფილებაზე.
მომხსენებლის შესახებ
მაჯდა ტაფრა ვლაჰოვიკი არის გამოყენებითი მეცნიერებების უნივერსიტეტის პროფესორი. მას აქვს საერთაშორისო ორგანიზაციების მართვის უმაღლეს ეშელონებში მუშაობის თხუთმეტწლიანი გამოცდილება – ორგანიზაციულ კომუნიკაციის, ურთიერთობების მართვის, საზოგადოებრივ საქმეების, განათლების, კორპორაციულ-სოციალურ პასუხისმგებლობასა და მართვის სფეროებში. ოც წელზე მეტი ხნის გამოცდილება კომუნიკაციის სფეროში, ტრეინინგსა და უნარების გაძლიერებაში; ასევე რაოდენობრივი კვლევის წარმოების გამოცდილება; პროგრამების შეფასების კომპეტენცია, გამოცდილება ფანდრაიზინგსა და მდგრადობის ანგარიშგებაში.
ამჟამად ასწავლის ბიზნესეთიკასა და კორპორაციულ სოციალურ პასუხისმგებლობას, ბიზნეს და კორპორაციულ კომუნიკაციას, კრიზისის მართვას.
სამუშაო ენა: ინგლისური
დრო: 10 მაისი, 20:00 საათი
ადგილმდებარეობა: ილიას სახელმწიფო უნივერსიტეტის E 406 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

პრემიერა ილიაუნის თეატრში – სპექტაკლი „მარატ-სადი“
2018-05-10 20:00
10, 11 და 12 მაისს, 20:00 საათზე, ილიაუნის თეატრი პრემიერას ითამაშებს. სპექტაკლი „მარატ-სადი“, პეტერ ვაისის პიესის მიხედვით, თეატრის ფოიეში გაიმართება.
სპექტაკლი ახალგაზრდა რეჟისორ საბა ასლამაზიშვილის დებიუტია. მან ილიას სახელმწიფო უნივერსიტეტის თეატრალური ხელოვნების პროგრამა დრამის რეჟისურის მიმართულებით დაამთავრა. პიესაზე მან იმუშავა ამავე პროგრამის სტუდენტებთან და კურსდამთავრებულებთან ერთად, რომელთაც პარტნიორობას გამოცდილი, ცნობილი მსახიობები – ბაჩო ჩაჩიბაია, ამირან ქაჩიაბაია ანი იმნაძე – უწევენ.
აღსანიშნავია, რომ ახალგაზრდა რეჟისორის სადებიუტო ნამუშევარი ქალაქ თბილისის მერიის ფინანსური ხელშეწყობით დაიდგა.
„ჟან-პოლ მარატის დევნა და მკვლელობა, შარანტონის თავშესაფრის მსახიობთა მიერ დადგმული მარკიზ დე სადის ხელმძღვანელობით“ – ასე ჰქვია პიესას, რომელსაც მოკლედ „მარატ-სადს“ უწოდებენ. მოქმედება საგიჟეთში ხდება, სადაც მარკიზ დე სადი პაციენტების მონაწილეობით სპექტაკლს დადგამს.
შესაძლებელია კი სრული თანასწორობის მიღწევა რევოლუციის საშუალებით? არის რევოლუცია გზა, რომელიც ბედნიერებას მოგვანიჭებს, თანასწორებს გაგვხდის და სურვილებს დაგვიკმაყოფილებს? სწორედ ამ კითხვებზე ეძებს პასუხს მარკიზ დე სადი საკუთარი ექსპერიმენტული სპექტაკლის მეშვეობით და შედეგი, რომელსაც ის მიიღებს, საკმაოდ მოულოდნელია.
ახალგაზრდა დამწყები რეჟისორიც ზემოხსენებული პასუხების ძიებაშია. მანაც ექსპერიმენტის გზა აირჩია – სპექტაკლი არა თეატრალურ დარბაზში, არამედ ფოიეში თამაშდება.
10 მაისს, პრემიერამდე, წიგნის სახლში „ლიგამუსი“ გაიმართება პიესის სრული თარგმანის პრეზენტაცია. წიგნი, რომელიც ჯემალ ჭელიძემ თარგმნა, ილიას სახელმწიფო უნივერსიტეტის გამომცემლობაში დაიბეჭდა. წიგნის წარდგენაში მონაწილეობას მიიღებენ ლაშა ბუღაძე, გიგა ზედანია, გიორგი მაისურაძე და ნინო ფირცხალავა.
ვრცლად წიგნის პრეზენტაციის შესახებ ინფორმაცია იხილეთ აქ…
„მარატ-სადი“
პეტერ ვაისის მიხედვით
რეჟისორი საბა ასლამაზიშვილი
მხატვარი თეო კუხიანიძე
სპექტაკლისთვის მუსიკა სპეციალურად დაწერა კონსტანტინე ეჯიბაშვილმა.
სპექტაკლში გამოყენებულია ჯემალჭელიძის თარგმანი
მონაწილეობენ:

გაგა არაბული
პაატა ბაბლუანი
მარიამ ბალახაძე
ელენე დაბრუნდაშვილი
კონსტანტინე ეჯიბაშვილი
ჯანო ვალიშვილი
ვლადიმერ ვაშაკიძე
ანდრია ვაჭრიძე
ლიკა ზარნაძე
შოთა თორდია
ანი იმნაძე
თორნიკე კაკულია
გიორგი მაქაძე
ამირან ქაჩიბაია
ანი შურღაია
ბაჩო ჩაჩიბაია

სპექტაკლის ხანგრძლივობა: 1 საათი და 50 წუთი
დამატებითი ინფორმაციისთვის: www.iliaunitheatre.ge

სამოქალაქო განათლებაში მოსამზადებელი უფასო კურსი აბიტურიენტებისათვის
2018-05-11 14:21
2018 წლის მაის-ივნისში ილიაუნის სამართლის სკოლა აბიტურიენტებისათვის ჩაატარებს სამოქალაქო განათლების უფასო მოსამზადებელ კურსს. კურსს გაუძღვება სამართლის სკოლის აკადემიური პერსონალი.
მოსამზადებელი კურსი განკუთვნილია აბიტურიენტებისათვის, რომლებიც საბაზისო დონეზე ფლობენ ერთიან ეროვნულ გამოცდებზე სამოქალაქო განათლების საგამოცდო მასალას და საჭიროებენ ამ მიმართულებით ცოდნის გაღრმავებასა და გამოცდების ჩაბარების ტექნიკებში დახელოვნებას.
კურსის ხანგრძლივობა და განრიგი: კურსი დაიწყება 26 მაისს და დასრულდება 24 ივნისს, მეცადინეობები ჩატარდება შაბათ-კვირას.

I კვირა

26 მაისი – 16:00-17:00 საათი ლექცია
27 მაისი – 15:00-17:00 საათი სემინარი

თემა: პიროვნება და საზოგადოება; მრავალფეროვანი გარემო და მშვიდობიანი თანაარსებობა; კონფლიქტი და მშვიდობის მშენებლობა

II კვირა

2 ივნისი – 16:00-17:00 საათი ლექცია
3 ივნისი – 15:00-17:00 საათი სემინარი

თემა: სახელმწიფო და სამართალი; დემოკრატიის არსი და მისი ძირითადი ინსტრუმენტები;

III კვირა

9 ივნისი – 16:00-17:00 საათი ლექცია
10 ივნისი – 15:00-17:00 საათი სემინარი

თემა: ადამიანის უფლებები და თავისუფლებები; სამოქალაქო საზოგადოება და მონაწილეობა; მოქალაქეობა;

IV კვირა

16 ივნისი – 16:00-17:00 საათი ლექცია
17 ივნისი – 15:00-17:00 საათი სემინარი

თემა: მდგრადი განვითარება; ეკონომიკა
მონაწილეობის პირობები
კურსის გასავლელად საჭიროა მარტივი სარეგისტრაციო ფორმის შევსება. რეგისტრაციის პროცესის დასრულებისთანავე ჩვენი წარმომადგენელი დაგიკავშირდებათ და მოგაწვდით კურსთან დაკავშირებულ დეტალურ ინფორმაციას.
რეგისტრაციის ბოლო ვადა: 2018 წლის 20 მაისი
სარეგისტრაციო ფორმა: http://bit.ly/lawprep2018
კურსის გავლის შესაძლებლობა მიეცემა 100 აბიტურიენტს. უპირატესობა მიენიჭებათ აბიტურიენტებს, რომლებიც პირველი შეავსებენ სარეგისტრაციო ფორმას.

სამართლის სკოლის სასტიპენდიო კონკურსი აბიტურიენტებისათვის
2018-05-11 14:22
ილიას სახელმწიფო უნივერსიტეტის სამართლის სკოლა 24 ივნისს სამართლის მიმართულებით დაინტერესებული აბიტურიენტებისთვის სასტიპენდიო კონკურსს ჩაატარებს.
კონკურსის მონაწილე წარმატებული აბიტურიენტები საინტერესო პრიზებით დაჯილდოვდებიან, ხოლო კონკურსის გამარჯვებულები მიიღებენ ილიაუნის სამართლის სკოლის 1000-ლარიან სასტიპენდიო ვაუჩერს.
ვის შეუძლია კონკურსში მონაწილეობა?
კონკურსში მონაწილეობა შეუძლია ნებისმიერ აბიტურიენტს, რომელიც 2018 წელს აბარებს ერთიან ეროვნული გამოცდებს.
როგორ მივიღო კონკურსში მონაწილეობა?
კონკურსში მონაწილეობისათვის საჭიროა წინასწარი რეგისტრაცია. შეავსე მარტივი სარეგისტრაციო ფორმა არაუგვიანეს 15 ივნისისა და ჩვენ დაგიკავშირდებით.
სარეგისტრაციო ფორმა: http://bit.ly/lawcompetition
კონკურსის განრიგი და ფორმატი
დრო: 24 ივნისი, 15:00 საათი
ხანგრძლივობა: 1, 5 საათი
ფორმატი: კონკურსი ჩატარდება ტესტირების ფორმატში. ტესტი მოიცავს 30 დახურულ (4 სავარაუდო პასუხით) და ერთ ღია შეკითხვას. ტესტის მიზანია, შეაფასოს აბიტურიენტების ცოდნა სამოქალაქო განათლებაში.
ტესტის სწორი პასუხები/შეფასების სქემა და პირველადი შედეგები აბიტურიენტების საიდენტიფიკაციო კოდის მითითებით გამოქვეყნდება არაუგვიანეს 30 ივნისისა.
სააპელაციო განაცხადი ელექტრონული ფორმით მიიღება შედეგების გამოქვეყნებიდან 3 სამუშაო დღეში ელფოსტის მისამართზე: info@iliauni.edu.ge .
ადგილმდებარეობა: ილიას სახელმწიფო უნივერსიტეტის A კორპუსი,
ილია ჭავჭავაძის გამზირი N32

LECTURA DANTIS /დანტეს წაკითხვა – მეოცე ქება
2018-05-11 19:00
11 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ მეოცე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 11 მაისი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

მაჯდა ტაფრა ვლაჰოვიკის საჯარო ლექცია „აქციონერები და კორპორაციული სოციალური პასუხისმგებლობა“
2018-05-11 20:00
11 მაისს, 20:00 საათზე, ილიას სახელმწიფო უნივერსიტეტის E 405 აუდიტორიაში პროფესორი მაჯდა ტაფრა ვლაჰოვიკი (გამოყენებითი მეცნიერებების უნივერსიტეტი, ბალთაზარი, ხორვატია) წაიკითხავს საჯარო ლექციას თემაზე: „აქციონერები და კორპორაციული სოციალური პასუხისმგებლობა“.
ლექციის მიზანია, სტუდენტებს უჩვენოს ურთიერთკავშირი სააქციო თეორიასა და კორპორაციულ სოციალურ პასუხისმგებლობას შორის ეთიკური გადაწყვეტილებების მიღებისას. მომხსენებელი გაგაცნობთ ცნებებს იმის საჩვენებლად, თუ ვის აქვს პირადი ინტერესი კომპანიაში და ზოგად წარმოდგენას შეგიქმნით იმასთან დაკავშირებით, თუ რა პასუხისმგებლობა აკისრია ფირმას აღნიშნული ინტერესების დაკმაყოფილებაში. ასევე განიხილავს, თუ როგორ უნდა გადაჭრან ფირმებმა ადამიანის უფლებებთან დაკავშირებული საკითხები.
მომხსენებლის შესახებ
მაჯდა ტაფრა ვლაჰოვიკი არის გამოყენებითი მეცნიერებების უნივერსიტეტის პროფესორი. მას აქვს საერთაშორისო ორგანიზაციების მართვის უმაღლეს ეშელონებში მუშაობის თხუთმეტწლიანი გამოცდილება – ორგანიზაციულ კომუნიკაციის, ურთიერთობების მართვის, საზოგადოებრივ საქმეების, განათლების, კორპორაციულ-სოციალურ პასუხისმგებლობასა და მართვის სფეროებში. ოც წელზე მეტი ხნის გამოცდილება კომუნიკაციის სფეროში, ტრეინინგსა და უნარების გაძლიერებაში; ასევე რაოდენობრივი კვლევის წარმოების გამოცდილება; პროგრამების შეფასების კომპეტენცია, გამოცდილება ფანდრაიზინგსა და მდგრადობის ანგარიშგებაში.
ამჟამად ასწავლის ბიზნესეთიკასა და კორპორაციულ სოციალურ პასუხისმგებლობას, ბიზნეს და კორპორაციულ კომუნიკაციას, კრიზისის მართვას.
სამუშაო ენა: ინგლისური
დრო: 11 მაისი, 20:00 საათი
ადგილმდებარეობა: E 405 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

ტრენინგი ჰიდროლოგიური მოდელირების შესახებ
2018-05-14 09:30
2018 წლის 14-25 მაისს, 09:30 საათზე, ილიას სახელმწიფო უნივერსიტეტის I კორპუსის 204 აუდიტორიაში საერთაშორისო ექსპერტი დოქტორი იენს კიზელი ჩაატარებს ტრენინგს ჰიდროლოგიური მოდელირების შესახებ მდინარე წავკისისხევის მაგალითზე.
კომპანია „Hydroc“ და აიპ „გარემო და განვითარება“ (ED) გაერთიანებული ერების ინდუსტრიული განვითარების ორგანიზაციის (UNIDO) მხარდაჭერით ახორციელებენ პროექტს „წყალდიდობების შემარბილებელი ღონისძიებების შეფასება ქალაქ თბილისისთვის“. პროექტის ფარგლებში მიმდინარეობს მდინარე წავკისისწყლის ჰიდროლოგიური კვლევა და წყალდიდობის მოდელის შემუშავება.
დრო: 09:30 საათი
ადგილმდებარეობა: ილიას სახელმწიფო უნივერსიტეტის I კორპუსი, 204 აუდიტორია (ნუცუბიძის ქ. №77)
დასწრება თავისუფალია.

ADS Georgia - Saatchi & Saatchi-ის კვირეული - პირველი შეხვედრა
2018-05-14 16:30
ილიაუნის სტუდენტურ საქმეთა დეპარტამენტი მაისი-ივნისში განახორციელებს პროექტ ”ADS Georgia”-ს მეორე ეტაპს, რომელშიც 6 სააგენტო მიიღებს მონაწილეობას.
ADS Georgia ილიას სახელმწიფო უნივერსიტეტის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ ვინ და როგორ ქმნის მათთვის ცნობილ სარეკლამო კამპანიებს.
14 და 17 მაისს Saatchi & Saatchi-ის კვირეულის ფარგლებში გაიმართება შეხვედრები სააგენტოს წარმომადგენლებთან.
Saatchi & Saatchi გლობალური კრეატიული სააგენტოა, რომლის ისტორიაც ლონდონში 1970 წელს პატარა სტარტაპით დაიწყო. მას ახალგაზრდა, ამბიციური და ექსცენტრიული ძმები სააჩები მართავდნენ. დღეს Saatchi & Saatchi მსოფლიოს 70 ქვეყანაში 114 ოფისითაა წარმოდგენილი და რიგით მესამე, ყველაზე მსხვილი, სარეკლამო ქსელის, Publicis Groupe-ის წევრია.
Saatchi & Saatchi სრული ციკლის ინტეგრირებულ საკომუნიკაციო სააგენტოთა ქსელია. დაარსების პირველივე დღიდან მათი კრეატიული ფილოსოფია თამამ და პროვოკაციულ გადაწყვეტილებებზეა დაფუძნებული; სააგენტოს მიზანია, იპოვონ მომხმარებლის ემოციური ტრიგერები, მათზე ზემოქმედება მოახდინონ და შთაბეჭდილება დატოვონ.
Saatchi & Saatchi ცნობილი გახდა თავისი დაბალბიუჯეტიანი სოციალური კამპანიებით. ამ ტრადიციას ქართული ოფისიც აგრძელებს.
საქართველოში Saatchi & Saatchi 2011 წელს გაიხსნა და დღეს გუნდი 50-მდე ადამიანისგან შედგება.
14 მაისს სტუდენტებს შეხვდებიან ეკატერინე ებანოიძე და ზიზი ნასრიშვილი, რომლებიც ისაუბრებენ თემებზე:

არაჩვეულებრივი გამოფენა, ანუ ორიოდ სიტყვით Saatchi & Saatchi-ს შესახებ
სოციალური ქეისები – ჩვენი გამოშვება
ბრენდ ლონჩის 50 ელფერი

დრო:14 მაისი, 16:30-19:00 საათი
ადგილმდებარეობა: E405 (ფორბსის) აუდიტორია
პროექტის შესახებ სისტემატურად რომ მიიღოთ ინფორმაცია და ისარგებლოთ სხვადასხვა თანმდევი ბენეფიტით, დარეგისტრირდით ლინკზე.
მონაწილე სტუდენტები, რომლებიც დაესწრებიან შეხვედრების 70%-ზე მეტს, მიიღებენ სერტიფიკატს, სიმბოლურ საჩუქრებს და უპირატესობა მიენიჭებათ ”ADS Georgia”-ს ფარგლებში დაგეგმილ სამომავლო პროექტებში.
მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

“SPAR”-ის დასაქმების კონფერენცია ილიაუნიში
2018-05-14 17:00
14 მაისს, 17:00 საათზე, ილიას სახელმწიფო უნივერსიტეტის E 207 აუდიტორიაში გაიმართება კომპანია “SPAR”-ის დასაქმების კონფერენცია.
“SPAR” საერთაშორისო სუპერმარკეტების ქსელია,რომელიც საქართველოს ბაზარზე ამჟამად წარმოდგენილია 102 მაღაზიით და წლის ბოლომდე კიდევ 50 მაღაზიის გახსნას გეგმავს.
კომპანია “SPAR” სტუდენტებს სთავაზობს სწავლასთან შეთავსებული გრაფიკით მუშაობას, დაწინაურების შანსს, წვდომას კომპანიის გლობალურ ქეისებთან, საერთაშორისო დონის ტრენინგებს. ყოველივე ამის შესახებ ინფორმაციის მიღება შეგიძლიათ შეხვედრაზე.
კომპანია “SPAR” შეხვედრაზე წარმოგიდგენთ სპიკერებს შემდეგი სფეროებიდან:

მარკეტინგი
სტრატეგიული მენეჯმენტი
საოპერაციო მენეჯმენტი

მომხსენებლები სტუდენტებს გაუზიარებენ წარმატების ისტორიებს. შეხვედრა წარიმართება ინტერაქციული ფორმატით და შეგეძლებათ დასვათ სასურველი შეკითხვა.
დასაქმების კონფერენციაზე კომპანია “SPAR” წარმოგიდგენთ შემდეგ ვაკანსიებს:

მარკეტინგის სპეციალისტი
საოპერაციო მენეჯმენტის სპეციალისტი
მარკეტის ადმინისტრატორი
კონსულტანტი

დრო: 14 მაისი, 17:00 საათი.
ადგილმდებარეობა: E207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
ღონისძიებაზე დასწრებს მსურველებმა უნდა გაიაროთ რეგისტრაცია.

საქართველოს პირველი დემოკრატიული რესპუბლიკის 100 წლის იუბილე - ილიას სახელმწიფო უნივერსიტეტში დაგეგმილი ღონისძიებები
2018-05-15 14:36
➤ ქართველთა შორის წერა-კითხვის გამავრცელებელი საზოგადოების პროსოპოგრაფიული ბაზის ვებგვერდის პრეზენტაცია
საქართველოს პირველი რესპუბლიკის დაარსებიდან 100 წლის იუბილესთან დაკავშირებით ილიას სახელმწიფო უნივერსიტეტის წიგნის სახლში „ლიგამუსი“ გაიმართება ქართველთა შორის წერა-კითხვის გამავრცელებელი საზოგადოების პროსოპოგრაფიული ბაზის ვებგვერდის პრეზენტაცია. ქშწკგ პროსოპოგრაფიული ბაზის ვებგვერდი http://society.iliauni.edu.ge/ ილიას სახელმწიფო უნივერსიტეტის ლინგვისტურ კვლევათა ინსტიტუტის მიერ შეიქმნა.

დრო: 21 მაისი, 19:00 საათი
ადგილმდებარეობა: წიგნის სახლი „ლიგამუსი“; ი. ჭავჭავაძის გამზირი N32

ვრცელი ინფორმაცია ხელმისაწვდომია ბმულზე: https://goo.gl/hssytt

➤ სადისკუსიო შეხვედრა: „დამოუკიდებლობა მეხსიერებასა და ისტორიაში“
„ASCN ალუმნი ქსელი“ და ილიაუნის ფილოსოფოსთა სტუდენტური კლუბი გიწვევთ სადისკუსიო შეხვედრაზე: „დამოუკიდებლობა ისტორიასა და მეხსიერებაში“.

დრო: 25 მაისი, 19:00
ადგილმდებარეობა: წიგნის სახლი „ლიგამუსი“ ი. ჭავჭავაძის გამზ. N32

ვრცელი ინფორმაცია ხელმისაწვდომია ბმულზე: https://goo.gl/92HcDn

➤ პირველი დემოკრატიული რესპუბლიკის დაარსებიდან 100 წლისთავის იუბილე ამბროლაურში
26 მაისს ამბროლაურში ილიას სახელმწიფო უნივერსიტეტი მონაწილეობას მიიღებს საქართველოს პირველი დემოკრატიული რესპუბლიკის დაარსებიდან 100 წლის აღსანიშნავ ღონისძიებაში.
ვრცელი ინფორმაცია ხელმისაწვდომია ბმულზე: https://goo.gl/u4MBe4

➤ პროფესორ სტივენ ჯონსის შეხვედრა მკითხველთან და წიგნის პრეზენტაცია
საქართველოს დემოკრატიული რესპუბლიკის 100 წლისთავთან დაკავშირებით გაიმართება პროფესორ სტივენ ჯონსის წიგნის „სოციალიზმი ქართულ ფერებში: ევროპული გზა სოციალ-დემოკრატიისკენ (1883-1917)“ მეორე, განახლებული ქართული გამოცემის პრეზენტაცია.

დრო: 28 მაისი, 19:00 საათი
ადგილმდებარეობა: წიგნის სახლი „ლიგამუსი“; ი. ჭავჭავაძის გამზ. N32

ვრცელი ინფორმაცია ხელმისაწვდომია ბმულზე: https://goo.gl/rqRcXv

➤ პანელური დისკუსია საქართველოს, სომხეთისა და აზერბაიჯანის დამოუკიდებლობის 100 წლისთავთან დაკავშირებით
1918 წლის 26-28 მაისს ტფილისში გამოცხადდა სამხრეთ კავკასიის სამი რესპუბლიკის: საქართველოს, სომხეთისა და აზერბაიჯანის დამოუკიდებლობა. ილიას სახელმწიფო უნივერსიტეტი გამართავს პანელურ დისკუსიას ამ მოვლენის 100 წლისთავთან დაკავშირებით. დისკუსიაში მონაწილეობას მიიღებენ საქართველოსა და სომხეთის პირველ რესპუბლიკათა ყველაზე აღიარებული სპეციალისტები: მაუნთ ჰოლიოკის კოლეჯის პროფესორი სტივენ ჯონსი და ლოს ანჯელესის კალიფორნიის უნივერსიტეტის ემერიტუს პროფესორი რიჩარდ ჰოვანესიანი.

დრო: 29 მაისი, 19:00 საათი
ადგილმდებარეობა: B201 აუდიტორია; ი. ჭავჭავაძის გამზ. N32

ვრცელი ინფორმაცია ხელმისაწვდომია ბმულზე: https://goo.gl/A976RZ

➤ საქართველოს პირველი რესპუბლიკის პროსოპოგრაფიული ბაზის ვებგვერდის პრეზენტაცია
ილიას სახელმწიფო უნივერსიტეტის წიგნის სახლში „ლიგამუსი“ გაიმართება საქართველოს პირველი რესპუბლიკის
პროსოპოგრაფიული ბაზისა და სოციალური კლასტერების პროექტის ვებგვერდის პრეზენტაცია. პროექტს წარადგენს კვლევითი ჯგუფი პროფ. ნინო დობორჯგინიძის ხელმძღვანელობით.

დრო: 30 მაისი, 19:00 საათი
ადგილმდებარეობა: წიგნის სახლი „ლიგამუსი“, ი.ჭავჭავაძის გამზირი N32

ვრცელი ინფორმაცია ხელმისაწვდომია ბმულზე: https://goo.gl/UWxVGD

რატი ამაღლობელის „სიტყვის სახელოსნო“: „პოეზია და გრძნობის ორგანოები“
2018-05-15 19:00
15 მაისს, სამშაბათს, 19:00 საათზე, ილიას სახელმწიფო უნივერსიტეტის A101 აუდიტორიაში პოეტი რატი ამაღლობელი წაიკითხავს საჯარო ლექციას „პოეზია და გრძნობის ორგანოები“. მომხსენებელი ისაუბრებს შემდეგ საკითხებზე: გრძნობის ორგანოთა კლასიფიკაცია, მხედველობის შეგრძნება და მეტაფორა, მხედველობა და თვითაღქმა, გემო და სახე-ხატი, ლექსთწყობა – მეტრი და წონასწორობის შეგრძნება, სმენის შეგრძნებიდან მეტყველების (სიტყვის) შეგრძნებამდე, ბგერა და ფიგურა, ქართული ხალხური პოეზიის რიტმიკა და ხალხური ორნამენტები.
დრო: 15 მაისი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ვიქტორ ეროფეევი ილიაუნის ლიტერატურულ კლუბში
2018-05-15 19:30
15 მაისს, 19:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ ლიტერატურული კლუბი გეპატიჟებათ მწერალ ვიქტორ ეროფეევთან შეხვედრაზე. ავტორი თბილისს საქართველოს მწერალთა სახლის მოწვევით და ილიაუნის მხარდაჭერით თბილისის IV საერთაშორისო ლიტერატურის ფესტივალის ფარგლებში ესტუმრება.
ვიქტორ ეროფეევის შესახებ
რუსი მწერალი და ლიტერატურის კრიტიკოსი დაიბადა მოსკოვში 1947 წელს. 1992 წელს მიღებული აქვს ნაბოკოვის სახელობის პრემია. 2006 წელს გახდა „ხელოვნებისა და სიტყვის ფრანგული ორდენის“, ხოლო 2013 წელს – საფრანგეთის ღირსების ორდენის წევრი. ეროფეევის რედაქტორობით გამოიცა უმნიშვნელოვანესი ნარკვევი რუსული ლიტერატურის შესახებ „The Penguin Book of New Russian Writing“. არის ავტორი წიგნებისა: „ცხოვრება იდიოტთან“ (1980), „რუსი ლამაზმანი“ (1982), „რუსული სულის ენციკლოპედია“ (1999), „კარგი სტალინი“ (2004) და სხვ. წლების განმავლობაში ლიტერატურულ არხ „კულტურაზე“ მიჰყავდა გადაცემა „აპოკრიფი“.
ვიქტორ ეროფეევის წიგნი „კარგი სტალინი“ ანზორ აბჟანდაძემ თარგმნა და გამომცემლობა „ინტელექტმა“ გამოსცა.
ვიქტორ ეროფეევთან შეხვედრას მოდერაციას ილიაუნის პროფესორი, ფილოლოგი ბელა წიფურია გაუწევს, შეხვედრის მოწვეული სტუმარი მწერალი დათო ტურაშვილი იქნება.
სამუშაო ენა: რუსული (უზრუნველყოფილი იქნება სინქრონული თარგმანი)
დრო: 15 მაისი, 19:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

დოქტორ დიანა რუბიო კალეროს საჯარო ლექცია „საჯარო და კორპორატიული პროტოკოლი და ეტიკეტი“
2018-05-17 13:00
17 მაისს, 13:00 სთ-ზე, ილიას სახელმწიფო უნივერსიტეტის წიგნის სახლში „ლიგამუსში“ საკომუნიკაციო მეცნიერებათა დოქტორი დიანა რუბიო კალერო გამართავს საჯარო ლექციას თემაზე: „საჯარო და კორპორატიული პროტოკოლი და ეტიკეტი“.
მომხსენებლის შესახებ
დიანა რუბიო კალერო არის საკომუნიკაციო მეცნიერებათა დოქტორი, პოლიტიკურ მეცნიერებათა ბაკალავრი, მაგისტრი ღონისძიების მოწყობასა და დაგეგმარებაში, მაგისტრი საკომუნიკაციო ინოვაციებში, ასევე ფლობს მაგისტრის ხარისხს პოლიტიკურ კომუნიკაციაში.
იგი 2017 წლის ”Napolitan Victory Award”-ის გამარჯვებულია ნომინაციაში „წლის ყველაზე გავლენიანი ქალი პროტოკოლსა და პოლიტიკურ კომუნიკაციაში“. 2015 წლის Victory Award-ის გამარჯვებული ნომინაციაში „წლის საუკეთესო აკადემიური მკვლევარი“ ნაშრომისთვის „პროტოკოლის მნიშვნელობა პოლიტიკურ პარტიებში“. დიანა რუბიო კალერო თანაავტორია წიგნისა „პროტოკოლის აუცილებლობა მოლაპარაკებებში“; კონსულტაციას უწევს ესპანეთის რამდენიმე მოწინავე პარტიას პოლიტიკურ ურთიერთობებსა და პროტოკოლში. აქვს საჯარო გამოსვლების მრავალწლიანი გამოცდილება ესპანეთში, ლათინური ამერიკის სხვადასხვა ქვეყანაში, ასევე ამერიკის შეერთებულ შტატებში, ორგანიზატორია საუდის არაბეთის ერთ-ერთი ყველაზე მაშტაბური ღონისძიებისა. თანამშრომლობდა HBO პოლიტიკური სერიალების ავტორებთან. თანაავტორია წიგნისა „პოლიტიკა სერიალებში“, რომელშიც საუბარია ამ სერიალებში (Homeland, Hous of Cards, Scandal…) გამოყენებულ პროტოკოლისა და ეტიკეტის რეალობასთან კავშირზე.
სამუშაო ენა: ესპანური და ინგლისური (თანმიმდევრული ქართული თარგმანით)
დრო: 17 მაისი, 13:00 საათი
ადგილმდებარეობა: წიგნის სახლი „ლიგამუსი“ ( ი. ჭავ
დასწრება თავისუფალია.

ADS Georgia - Saatchi & Saatchi-ის კვირეული - მეორე შეხვედრა
2018-05-17 16:30
ილიაუნის სტუდენტურ საქმეთა დეპარტამენტი მაისი-ივნისში განახორციელებს პროექტ ”ADS Georgia”-ს მეორე ეტაპს, რომელშიც 6 სააგენტო მიიღებს მონაწილეობას.
ADS Georgia ილიას სახელმწიფო უნივერსიტეტის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ, ვინ და როგორ ქმნის მათთვის ცნობილ სარეკლამო კამპანიებს.
Saatchi & Saatchi-ის კვირეულის ფარგლებშI მეორე შეხვედრა გაიმართება 17 მაისს. სტუდენტებს შეხვდებიან სააგენტოს მმართველი დირექტორი რუსო გიგინეიშვილი და კრეატიული დირექტორი გვანცა დათუაშვილი. მომხსენებლები ისაუბრებენ შემდეგ თემებზე:

პოზიციონირება
ბრენდების ომი
Hijacking Campaigns
რას უნდა ველოდოთ რეკლამისგან მომავალში

დრო: 17 მაისი, 16:30-19:00 საათი
ადგილმდებარეობა: E405 (ფორბსის) აუდიტორია
პროექტის შესახებ სისტემატურად რომ მიიღოთ ინფორმაცია და ისარგებლოთ სხვადასხვა თანმდევი ბენეფიტით, დარეგისტრირდით ლინკზე.
მონაწილე სტუდენტები, რომლებიც დაესწრებიან შეხვედრების 70%-ზე მეტს, მიიღებენ სერტიფიკატს, სიმბოლურ საჩუქრებს და უპირატესობა მიენიჭებათ ”ADS Georgia”-ს ფარგლებში დაგეგმილ სამომავლო პროექტებში.
მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

პროფესორ ვენდი სმიტის საჯარო ლექციათა ციკლი
2018-05-17 16:48
ილიას სახელმწიფო უნივერსიტეტის პროფესორი თამარ მახარობლიძე თანამშრომლობს სან ბერნანდინოს უნივერსიტეტის პროფესორთან ვენდი სმიტთან, რომელიც 17 მაისიდან 15 ივნისამდე E 201 აუდიტორიაში ხუთშაბათობით, 18.00 საათზე, ჩაატარებს ლექციებს ლინგვისტებისათვის:„კვლევის დიზაინი და მეთოდოლოგია“.
სამუშაო ენა: ინგლისური
დრო: 17, 24, 31 მაისი 7, 14 ივნისი, 18:00 საათი
ადგილმდებარეობა: E 201 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.
